CELEX: 62015CN0547
Language: sl
Date: 2015-10-20 00:00:00
Title: Zadeva C-547/15: Predlog za sprejetje predhodne odločbe, ki ga je vložilo Kúria (Madžarska) 20. oktobra 2015 – Interservice d.o.o. Koper/Sándor Horváth

25.1.2016   
            
            
               SL
            
            
               Uradni list Evropske unije
            
            
               C 27/9
            
         Predlog za sprejetje predhodne odločbe, ki ga je vložilo Kúria (Madžarska) 20. oktobra 2015 – Interservice d.o.o. Koper/Sándor Horváth
   (Zadeva C-547/15)
   (2016/C 027/11)
   Jezik postopka: madžarščina
   
      Predložitveno sodišče
   
   Kúria
   
      Stranki v postopku v glavni stvari
   
   
      Pritožnica: Interservice d.o.o. Koper
   
      Nasprotna stranka: Sándor Horváth
   
      Vprašanji za predhodno odločanje
   
   
               1.
            
            
               Ali je treba člen 96(2) Uredbe Sveta (EGS) št. 2913/92 (1) o carinskem zakoniku Skupnosti razlagati tako, da je treba za prevoznika blaga šteti ne samo osebo, ki je s prodajalcem sklenila prevozno pogodbo za prevoz blaga (pogodbeni ali glavni prevoznik), temveč tudi osebo, ki v celoti ali deloma opravi prevoz na podlagi druge prevozne pogodbe, sklenjene s pogodbenim ali glavnim prevoznikom (podizvajalec prevoza)?
            
         
               2.
            
            
               V primeru pritrdilnega odgovora na prvo vprašanje za predhodno odločanje: ali je treba člen 96(2) Uredbe Sveta (EGS) št. 2913/92 o carinskem zakoniku Skupnosti razlagati tako, da se je podizvajalec prevoza v primeru, kakršen je v sporu o glavni stvari, dolžan dovolj trdno prepričati, da je glavni prevoznik dejansko predložil blago namembnemu carinskemu uradu na predpisan način, preden nadaljuje s prevozom blaga?
            
         
      (1)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL, posebna izdaja v slovenščini, poglavje 2, zvezek 4, str. 307).